Euroopa Komisjoni põllumajanduslikud abiprogrammid on suunatud eelkõige toimetulekuraskustega inimeste abistamiseks ja laste tervisliku toitumise toetamiseks.  Ühenduses enim puudust kannatavatele isikutele toiduainete tarnimine on  Euroopa Liidu turukorraldusmeede, mille raames on vabatahtliku programmi kaudu võimalus vähekindlustatud isikutele jagada tasuta või minimaalse hinnaga sekkumiskokkuostu käigus ostetud põllumajandustooteid või neist valmistatud töödeldud tooteid.  Toiduabi skeemis osalemiseks saavad taotlusi esitada heategevusorganisatsioonid, kelle kohta on kanne mittetulundusühingute ja sihtasutuste registris ning kelle tegevusvaldkond hõlmab heategevust.